ร้าน lapin ร้านอาหารอิตาเลี่ยนร้านนี้ตั้งอยู่ที่ถนนสันป่าข่อยค่ะ ตัวร้านไม่ได้ใหญ่มากนักค่ะ
เมื่อเปิดประตูเข้าไปในร้านจะพบว่าในส่วนของที่นั่งจะมีสองส่วนค่ะ คือส่วนด้านในตัวร้าน
ที่จะมีแอร์เย็นๆฉ่ำ เคล้าคลอเสียงเพลงคลาสสิคๆ ฟังสบายๆ และอีกส่วนหนึ่งจะเป็นแบบ
เอาท์ค่ะค่ะ จะอยู่ในส่วนของด้านหลังของร้าน บรรยากาศสบายๆเช่นกันนะคะ เพราะเป็น
แบบเปิดโล่งๆเลย มีที่นั่งเยอะอยู่พอควรเลยค่ะ ร้านจะถูกตกแต่งแบบสลัวๆหน่อยค่ะ ถ้า
ไปในเวลากลางคืน แอบโรแมนติกเล็กๆด้วยค่ะ เพราะร้านค่อนข้างเงียบ และการจัดวาง
ของโต๊ะแต่ละตัวไม่ได้เบียดเสียดกันเกินไปจนรู้สึกไม่เป็นส่วนตัวด้วยค่ะ

มาดูที่เมนูกันดีกว่าค่ะ เมนูของร้านนี้ส่วนใหญ่แทบจะทั้งหมดเลยเป็นอาหารอิตาเลี่ยนทั้งหมดเลยค่ะ
เริ่มที่เมนูเบาๆ เรียกน้ำย่อยอย่างพวกสลัดค่ะ สลัดมีหลากหลายอย่างเลยค่ะ เช่น ซีซาร์สลัด
สลัดมะเขือและเห็ดย่าง น้ำสลัดน้ำส้มไวน์แดงกับมะกอก , สลัดร๊อกเก็ตแฮมคอปป้า มะเขือ พามาซาน
และถั่วเมล็ดสน น้ำสลัดน้ำส้มองุ่นดำ และ อีกหลายเมนูสลัดในสไตล์แบบนี้ที่เป็นแบบอิตาเลี่ยน
แท้ๆผสมผสานแต่ละจานสลัดด้วยวัตถุดิบที่หลากหลาย แต่เข้ากันได้ดี

เมนูชีสๆ อบๆ ทีนี้มีเมนูแนะนำขึ้นชื่อที่มาแล้วต้องห้ามพลาดค่ะ คือ เมนู "ปูอบชีส" เนื้อปูแน่นๆ
อบชีสร้อนๆเยิ้มๆเสริฟเป็นถ้วย นอกจากนี้เมนูชีสๆอื่นๆที่ถ้าใครชอบชีสยืดๆเยื้มๆ ที่นี้คือสวรรค์เลยค่ะ
เช่น ขนมปังหน้าครีมชีสแอนโชวี่ ขนมปังหน้ามะเขือเทศและชีส มะเขืออบชีส ผักขมอบชีส
เมนูจานหลักหนักขึ้นมาหน่อยอย่างพิซซ่า ที่ร้านนี้ทำแป้งพิซซ่าเองเลยค่ะ เน้นที่แป้งพิซซ่าแบบบาง
มีหลายหน้าให้เลือกเลยค่ะ เช่น พิซซ่าหน้าซอสมะเขือเทศชีสรวม พิซซ่าหน้าซอสครีมเบค่อน ไข่แดง
และมอสซาเลล่าชีส พิซซ่าหน้าฮาวายเอียน พิซซ่าหน้ามีทเลิฟเวอร์ และ พิซซ่าหน้าที่แนะนำของร้าน
จะเป็น พิซซ่าลาแปงค่ะ มี 2 หน้า อย่างละครึ่งคือ ครึ่งหนึ่งจะเป็น หน้าคาโบนาร่า และอีกครึ่งจะเป็น
เปปเปอโรนี แฮมและเห็ดค่ะ นอกจากนี้ยังมีอาหารจานหลักเป็นพวกสปาเก็ตตี้ หลากหลายแบบ
สเต๊กที่มีทั้ง เนื้อ ปลา ไก่ หมู หรือจะเป็นเนื้อวัวโคขุนย่างจิ้มแจ่วก็มีค่ะ 

ปิดท้ายด้วยของหวาน ที่มีทั้งเมนูไอศครีมรสชาติต่างๆ ทิรามิสุ พานาคอตต้า ครีมบูเล่ชาไทย ที่เป็นเมนู
ทานปิดท้ายอาหารอิตาเลี่ยนทั้งนั้นเลยค่ะ ในส่วนของเครื่องดื่มมีทั้งกาแฟสด ชาต่างๆทั้งร้อน เย็น
อิตาเลี่ยนโซดา สำหรับคนเลี่ยนง่าย เครื่องดื่มน้ำอัดลมต่างๆ ไวน์และคอกเทล จิบกันเบาๆก็มีค่ะ

สำหรับความคิดเห็นส่วนตัว ร้านนี้มีการบริการที่ค่อนข้างดีมากกกเลยค่ะ ทั้งมีมารยาทและแนะนำอาหาร
ให้ลูกค้าสุดๆเลยค่ะ ในเรื่องของราคา ราคาสมน้ำสมเนื้อกับอาหารค่ะ ชีสเป็นชีส เนื่อเป็นเนื้อเลยค่ะ
ร้านเปิดตั้งแต่เที่ยงวันค่ะ สามารถหาที่จอดรถได้แถบหน้าร้านหรือระแวะนั้นได้เลยค่ะ